Reykjavíkurmót grunnskólasveita fór fram í 36. sinn í skákhöll Taflfélags Reykjavíkur í gær . Það er Skóla og frístundasvið Reykjavíkurborgar sem heldur mótið í samstarfi við Taflfélag Reykjavíkur og alls mættu 28 vaskar fjögurra manna sveitir úr þrettán skólum til leiks að þessu sinni , sem verður að teljast afar gott . Sérstakt ánægjuefni var að sjá 6 stúlknasveitir taka þátt en þar af komu tvær frá Ingunnarskóla . Mótið verður að telja eitt það alskemmtilegasta og best sótta í áraraðir og er frábært vitni um þá miklu grósku sem er í skákstarfi grunnskóla Reykjavíkur og úti í taflfélögunum . Mikil aukning hefur verið í aðsókn á fríar skákæfingar barna og unglinga hjá Taflfélagi Reykjavíkur í vetur og salurinn þéttsetinn alla laugardaga . Þegar Reykjavíkurmót grunnskólasveita var haldið í fyrsta sinn með núverandi sniði árið 1978 sigraði sveit Álftamýrarskóla en meðal keppenda í þeirri sveit var enginn annar en Jóhann Hjartarson stórmeistari . Æfingaskóli K.H.Í hefur sigrað keppnina oftast allra eða sex sinnum , en fimm sinnum hefur Seljaskóli borið sigur úr bítum . Tefldar voru sjö umferið með 10 mínútna umhugsunartíma , og tóks mótið frábærlega í alla staði . Allir virtust skemmtu sér konunglega , keppendur , liðsstjórar , foreldrar og aðrir gestir . Hart var barist um efstu sætin eins og vænta mátti , en fyrirfram þótti sveit ríkjandi meistara Rimaskóla hvað líklegust ásamt sveit Hagaskóla og hinni kornungu en geysiefnilegu A sveit Ölduselsskóla . Fljótlega tók A sveit Rimaskóla forystuna og skemmst er frá því að segja að hana lét hún aldrei af hendi , þótt á tímabili hafi litlu munað á efstu sveitum . Sveitin sigraði með 25 vinninga af 28 mögulegum sem er glæsilegur árangur . Sigursveit Rimaskóla leiddi Oliver Aron Jóhannesson , á öðru borði tefldi skákdrottningin unga Nansý Davíðsdóttir , á þriðja borði var Jóhann Arnar Finnsson og á því fjórða tefldi Joshua Davíðsson . Eftir harða keppni um annað sætið komu sveitir Hagaskóla og Ölduselsskóla A hnífjafnar í mark með 21.5 vinninga . Eftir stigaútreikning munaði einungis einu stigi á sveitunum og hafði Ölduselsskóli þar vinninginn og hlaut því silfurverðlaunin . Sveitina skipuðu þeir Óskar Víkingur Davíðsson á fyrsta borði , Mykhaylo Kravchuk á því öðru , Alec Elías Sigurjónsson á þriðja og Brynjar Haraldsson á fjórða borði . Þessir drengir eru allir gríðarlega efnilegir og eiga eftir að láta mikið að sér kveða næstu árin . Bronssveit Hagaskóla skipuðu þau Gauti Páll Jónsson sem hafði unnið mjög óvænt silfurverðlaun á Hraðskákmóti Reykjavíkur deginum áður , Veronika Steinunn Magnúsdóttir , Leifur Þorsteinsson , Sigurður Kjartansson og Smári Arnarsson Baráttan um sigur í stúlknaflokki var enn harðari en í aðalflokknum , en þar var sveit Melaskóla efst fyrir síðustu umferð . En stúlknasveit Rimaskóla sýndi mikla seiglu í lokaumferðinni , skaust upp í fyrsta sætið og sigraði með 14.5 vinningum . Sveitina skipuðu þær Guðrún Margrét Guðbrandsdóttir , Ásdís Birna Þórarinsdóttir , Tinna Sif Aðalsteinsdóttir og Valgerður Jóhannesdóttir . Melaskóli hafnaði í öðru sæti með 13.5 vinninga , en þá sveit skipuðu þær Svava Þorsteinsdóttir , Katrín Kristjánsdóttir , Helga Lan og Vigdís Selma Sverrisdóttir . A stúlknasveit Ingunnarskóla , og sveit Breiðholtsskóla stóðu sig einnig feikilega vel og komu í mark með 13 vinninga . Ingunnarskóli hlaut bronsið eftir stigaútreikning . Eftir verðlaunaafhendinguna dró skákmeistari Taflfélags Reykjavíkur C sveit Árbæjarskóla upp úr hattinum í happadrætti og hlutu allir meðlimir sveitarinnar glæsileg taflsett ásamt skákkennsluefni á geisladiski að gjöf . Það var skákverslunin Bobbý sem gaf þessi verðlaun og kunnum við henni bestu þakkir fyrir . Þar með lauk stórskemmtilegu Reykjavíkurmóti grunnskólasveita 2014 . Taflfélag Reykjavíkur og Skóla og frístundasvið Reykjavíkurborgar vilja þakka öllum þeim fjölmörgu sem tóku þátt í mótinu og okkur hlakkar til að sjá ykkkur á enn fjölmennara móti að ári ! Þakkir fær einnig Skákakademía Reykjavíkur sem og Skákskóli Íslands fyrir hjálpina . Gens una sumus ! Lokastöðuna má finna hér að neðan og mikið af myndum hér .